Vicensa 31/05/2011 visentini Vicensa ła ze na sità e un comune italian de abitanti, caòłogo de l'omònema provincia in Vèneto. El só pozisionamento el ze inte'l màrzene setentrionałe de ła Pianura Padana, drio i fiumi Bacajon e Retron e inte i pie de i monti Bèreghi. La sità ła ze meta de turismo culturałe, par el so patrimònio artìstego ła ze stada declarada Patrimònio de l'umanità da l'UNESCO par łe numarévołe òpare architetòneghi de Andrea Paładio. Rełevante sentro industriałe fato da pìcenine e mèdie inpreze, el so tesudo produtivo el ze trainà dal setore metalmecànego, tèsiłe e òrafo, st'ùltemo el ze eło soło pì de un terso del totałe de łe esportasion El teritòrio comunałe de Visensa se estende par 80,57 km, intrà ła parte setentrionałe dei Cołi Bèreghi e ła parte orientałe dei Lesini, 50 km a est de Verona e 70 a ovest de Venezia, 40 a nord-ovest de Pàdoa, 60 a sud-ovest de Trevizo, 110 a sud de Bełun e 80 a nord de Rovigo. La sità prezenta na parte meridionałe pianejante ponesta a na cota de 26 m s.l m. , ła parte del sentro stòrego che i se sviłupa intrà i 33–40 m s.l.m., intrà łe anse dei prinsipałi fiumi Bachiion, Retron e Astegheło e infin na parte cołinare co un'altitudine masima de 183 m s.l.m. . El teritòrio comunałe el detien no soło el nucleo urban, che i se el ze conosestevolmente espanso inte el corso del Novezento, ma anca de łe zon de canpagna in periferia e ła zona de Monte Bèrego, che domina ła sità da l'alto. Par cheło che revarda ła sismisità, el caołogo bèrego ze sta clasìfegà co ris-chio sìsmego de grado 3 su 4 o sia a ris-cio sìsmego baso . El nàcleo stòrego de ła sità el nase inte ła confluensa del fiume Bacajon col so afluente Retron. Altri corsi de àcua de rełevansa a Vicensa i ze l'fiume Astegheło , el fiume Tezina e el torente Oroło . Inte el Medioevo sti corsi d'àcua i ga avesto na influensa decizionałe inte ła stòria, ła difeza e el desviłupo de ła sità. Oltre che ai fiumi, Vicensa e ła zona verso nord de ła sità ła ze racuanto inpienada anca de de falda e de sortiva, tanto che, da sècołi, ła sità de Pàdoa e parte de ła so provincia ła precava àcua dal visentin e, traverso l'acuedoto ponesto inte ła zona de Novołedo de Viłaverla, ła porta inte el teritòrio patavin. Małauguradamente, par via de ła inportante urbanizasion gavesta inte el ndar dopo-guera, tante canałete e canałi de scoło i ze stai sarai o interai e intonbinai e tanti tereni na volta agrìcułi i ze stai fati devegner zone industriałi, finindo par convojar el scoło de łe àcue che da łe montagne vizentine łe riva in pianura, solché drento dei fiumi prinsipałi. Pròpio par ła so pozision su l'incrozarse de fiumi ła sità de Visensa ła vien considarada na zona a ris-cio idrozeolòzego; inte el pasà ła ze stada, de fato, sojeta a vari ałuvion: de comun recordo i ze chełi del setenbre del 1882 e del 4 de novenbre del 1966. Intrà el primo e el secondo de novenbre del 2010 ła sità ła ze stada ciapada da un novo ałuvion che el ga negà el 20% de ła superfise comunałe fazendo forti dani e do morti. El 11 de novenbre 2012, dopo du ani da cheło del 2010, Vicensa ła ghea ris-cià un secondo ałuvionamento, co el Bacajon al Ponte dei Ànzełi a 6,05 metri, bel-ché sorpasando el liveło de ałerta, tanto che, par ła prima volta, łe ze stae ativae łe sirene de ałarma ezondasion mese dal comun in racuanti canpaniłi de ła sità.